钦定古今图书集成/历象汇编/庶征典/第108卷 > 辽
## 钦定古今图书集成/历象汇编/庶征典/第108卷 > 辽

### 太宗会同四年大稔

按《辽史太宗本纪》：会同四年“冬十月辛丑，有司奏燕
蓟大熟。”

### 圣宗统和四年饥

按《辽史圣宗本纪》不载。　按《耶律隆运传》：“统和四年，
隆运加守司空，上言西州数被兵，加以岁饥，宜轻赋
税，以来流民。从之。”

统和六年，饥。

按《辽史圣宗本纪》。六年八月，大同军节度使耶律抹
只奏，“今岁霜旱乏食。”　按《食货志》：六年霜旱灾，民饥。
统和八年饥。

按《辽史圣宗本纪》：“八年十一月庚寅，以吐谷浑民饥，
赈之。”

统和二十五年，饥。

按《辽史圣宗本纪》：二十五年十二月“己酉，赈饶州饥
民。”

统和二十八年，饥。

按，《辽史圣宗本纪》：二十八年八月“戊申，赈平州饥民。”

### 开泰元年饥

按《辽史圣宗本纪》：开泰元年十二月“壬申，赈奉圣州
饥民。”

开泰六年，饥。

按《辽史圣宗本纪》：“六年十月丁卯，南京路饥，挽云、应、
朔、弘等州粟赈之。”

开泰七年饥按《辽史圣宗本纪》，七年夏四月“丙寅。赈川饶二州饥。
辛未，赈中京贫乏。”

### 太平五年岁丰

按《辽史圣宗本纪》：“太平五年，燕民以年谷丰熟，车驾
临幸，争以土物来献。上礼高年，惠鳏寡，赐酺饮。至夕，
六街灯火如昼，士庶嬉游，上亦微行观之。”

太平九年，饥。

按《辽史圣宗本纪》：“九年八月，燕仍岁大饥。”

### 兴宗景福元年岁丰

按《辽史兴宗本纪》：景福元年：“秋七月庚戌，蓟州民饥。
乙卯，以比岁丰稔，罢给东京统军司粮。冬十月丁卯，
赈黄龙府饥民。”

### 重熙十二年岁俭

按，《辽史兴宗本纪》：“重熙十二年十一月，上京岁俭。”

### 道宗清宁四年饥

按《辽史道宗本纪》不载。　按耶律独《传》《独》。为宁
远军节度使。东路饥，奏赈之。

《清宁》十年岁熟。

按《辽史道宗本纪》：“十年，南京、西京大熟。”

### 咸雍四年饥

按《辽史道宗本纪》：咸雍四年：“春正月辛卯，遣使赈西
京饥民。三月甲申，赈应州饥民。庚寅，赈朔州饥民。
咸雍七年饥。”

按《辽史道宗本纪》：“七年十一月己丑，赈饶州饥民。是
岁，寿州斗粟六钱。”

咸雍八年，饥。

按《辽史道宗本纪》：咸雍八年二月“戊辰，岁饥，免武安
州租税，赈恩、蔚、顺、惠等州饥民。夏四月壬子，赈义、饶
二州民。六月甲寅，赈易州贫民。己未，赈中京。甲子，赈
中兴府。七月丙申，赈饶州饥民。”

### 太康元年饥

按《辽史道宗本纪》：太康元年，“云州饥，平州饥，平、滦二
州饥，南州饥。”

太康二年，饥。

按《辽史道宗本纪》：“二年，黄龙府饥，南京路饥。”

太康三年，中京饥，南京熟。

按《辽史道宗本纪》：“三年三月辛卯，中京饥，罢巡幸。是
岁南京大熟。”

太康四年，饥。

按《辽史道宗本纪》：“四年春正月甲午，赈东京饥。”

### 太安三年饥

按《辽史道宗本纪》：“太安三年二月，中京饥。夏四月，义
州饥。”

太安四年，饥。

按《辽史道宗本纪》：“四年三月，上京及平、锦、来三州饥。
太安八年饥。”

按《辽史道宗本纪》：“八年冬十月，西北路饥。”

### 寿隆五年饥

按《辽史道宗本纪》：“寿隆五年冬十月，辽州饥。”

寿隆六年，饥。

按《辽史道宗本纪》：“六年冬十月，平州饥。”

### 天祚帝乾统十年饥

按《辽史天祚帝本纪》：“乾统十年，是岁大饥。”

### 天庆八年大饥

按《辽史天祚帝本纪》：“天庆八年十二月，山前诸路大
饥，干显、宜锦、兴中等路，斗粟直数缣，民削榆皮食之，
既而人相食。